Шупа: Там прагучала хутчэй некалькі адважных гіпотэзаў. Ільля Лямешкін спрабаваў зьняпраўдзіць вэрсію пра тое, што ў аснову скарынаўскага перакладу была пакладзеная вэнэцыянская Біблія. Ён выказаў думку, што хутчэй гэта была першая чэская Біблія 1488 году. Лямешкін таксама лічыць, што Скарына ня быў перакладнікам у поўным сэнсе слова, а быў рэдактарам царкоўнаславянскага тэксту і дадаваў туды нешта, каб наблізіць яго да паспалітага чытача, які ў той час слаба разумеў па-царкоўнаславянску. Гэта гучыць сэнсацыйна, але, па-мойму, недастаткова аргумэнтавана.